সেই প্রাচীনকালের কথাই বলি অথবা আধুনিক, নারীর সাজের অন্যতম অনুষঙ্গ গয়না। গয়না ছাড়া যেন নারীর সাজ পূর্ণতা পায় না। তবে সময়ের পরিক্রমায় গয়নায়ও এসেছে ব্যাপক পরিবর্তন। দামি রতœপাথর বা ধাতুর তৈরি গয়নার প্রচলন এখন অনেকটাই কমে গেছে। তার বদলে কম দামি ধাতু ও পাথর দিয়ে তৈরি হচ্ছে নানা নতুন ডিজাইনের গয়না। এর সাথে যুক্ত হচ্ছে নানা উপকরণ। মানুষের ব্যবহার্য অনেক সাধারণ উপকরণ দিয়েও আজকাল তৈরি হচ্ছে হালফ্যাশনের গয়না। বাঁশ, কাঠ, কাপড়, সুতা, মাটি, পুঁতি, পালকÑ এমন কতই না উপকরণ ব্যবহার করে তৈরি হচ্ছে অভিনব সব গয়না। এসব গয়নায় রঙ ও ডিজাইনের বৈচিত্র্যও কম নয়। তাই তো এসব গয়না আধুনিক নারীদের কাছে বেশ গ্রহণযোগ্যতা পেয়েছে। এ সময়ের গয়নার তেমন একটি নতুন সংস্করণ টারসেল বসানো গয়না। সুতার তৈরি টারসেল এত দিন ধরে পোশাকের অনুষঙ্গ হিসেবে ব্যবহৃত হয়ে এসেছে। সম্প্রতি গয়নার অনুষঙ্গ হিসেবে ব্যবহৃত হচ্ছে টারসেল।